Document ID: 32006D0593

KOMISSION PÄÄTÖS,
tehty 4 päivänä elokuuta 2006,
maksusitoumusmäärärahojen jäsenvaltiokohtaisen alustavan jaon vahvistamisesta alueellinen kilpailukyky ja työllisyys -tavoitteen osalta kaudella 2007-2013
(tiedoksiannettu numerolla K(2006) 3472)
(2006/593/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (1) ja erityisesti sen 18 artiklan 2 kohdan,
sekä katsoo seuraavaa:
(1)
Asetuksen (EY) N:o 1083/2006 3 artiklan 2 kohdan b alakohdan mukaan alueellinen kilpailukyky ja työllisyys -tavoitteen tarkoituksena on vahvistaa alueiden kilpailukykyä ja houkuttavuutta.
(2)
Asetuksen (EY) N:o 1083/2006 4 artiklan 1 kohdan b alakohdan mukaan Euroopan aluekehitysrahasto ja Euroopan sosiaalirahasto osallistuvat kyseisen asetuksen 3 artiklan 2 kohdan b alakohdassa tarkoitettujen tavoitteiden toteuttamiseen. Asetuksen 4 artiklan 2 kohdan mukaan koheesiorahasto toteuttaa tukitoimia myös niillä alueilla, jotka eivät ole tukikelpoisia lähentymistavoitteen perusteella, mutta jotka kuuluvat jäsenvaltioihin, jotka voivat saada tukea koheesiorahastosta.
(3)
Asetuksen (EY) N:o 1083/2006 20 artiklan mukaan 15,95 prosenttia Euroopan aluekehitysrahaston, Euroopan sosiaalirahaston ja koheesiorahaston (jäljempänä ’rahastot’) maksusitoumuksiin käytettävissä olevista varoista kaudella 2007-2013 jaetaan alueellinen kilpailukyky ja työllisyys -tavoitteen rahoitukseen mukaan luettuna 21,14 prosenttia kyseisen asetuksen 8 artiklan 2 kohdassa tarkoitettuun erityiseen siirtymäkauden tukeen.
(4)
Alueellinen kilpailukyky ja työllisyys -tavoitteen rahoitukseen jaettavien varojen osalta on tarpeen käyttää jäsenvaltiokohtaista alustavaa jakoa. Asetuksen (EY) N:o 1083/2006 18 artiklan 2 kohdan mukaan tämä olisi tehtävä asetuksen (EY) N:o 1083/2006 liitteessä II esitettyjen perusteiden ja menetelmien mukaisesti.
(5)
Asetuksen (EY) N:o 1083/2006 liitteessä II olevassa 4 kohdassa vahvistetaan käytettävissä olevien varojen jakomenetelmä kyseisen asetuksen 6 artiklassa tarkoitetuille tukikelpoisille jäsenvaltioille ja alueille.
(6)
Asetuksen (EY) N:o 1083/2006 liitteessä II olevan 6 kohdan b alakohdassa vahvistetaan kyseisen asetuksen 8 artiklan 2 kohdassa tarkoitetun siirtymäkauden tuen määrärahaosuuksien jakomenetelmä.
(7)
Asetuksen (EY) N:o 1083/2006 liitteessä II olevassa 7 kohdassa määritellään rahastoista kuhunkin yksittäiseen jäsenvaltioon siirrettävien varojen enimmäismäärä.
(8)
Asetuksen (EY) N:o 1083/2006 liitteessä II olevassa 12-31 kohdassa vahvistetaan tiettyihin erityistapauksiin sovellettavat määrät kaudella 2007-2013.
(9)
Asetuksen (EY) N:o 1083/2006 24 artiklan mukaan rahastojen maksusitoumuksiin käytettävissä olevista varoista kaudella 2007-2013 varataan 0,25 prosenttia komission aloitteesta annettavaan tekniseen tukeen; jäsenvaltiokohtaiseen alustavaan jakoon ei tulisi näin ollen sisällyttää teknistä tukea vastaavia määriä,
ON TEHNYT TÄMÄN PÄÄTÖKSEN:
1 artikla
Maksusitoumusmäärärahojen jäsenvaltiokohtainen alustava jako niille alueille, jotka voivat saada rakennerahoitusta alueellinen kilpailukyky ja työllisyys -tavoitteen perusteella asetuksen (EY) N:o 1083/2006 6 artiklan mukaisesti, mukaan luettuna kyseisen asetuksen liitteessä II tarkoitettu lisärahoitus, määräytyy liitteessä I olevassa taulukossa 1 esitetyn mukaisesti.
Edellisessä kohdassa tarkoitettu maksusitoumusmäärärahojen jäsenvaltiokohtainen vuosittainen jako määräytyy liitteessä I olevassa taulukossa 2 esitetyn mukaisesti.
2 artikla
Maksusitoumusmäärärahojen jäsenvaltiokohtainen alustava jako alueellinen kilpailukyky ja työllisyys -tavoitteen perusteella rakennerahastoista suoritettavaan erityiseen siirtymäkauden rahoitukseen asetuksen (EY) N:o 1083/2006 8 artiklan 2 kohdan mukaisesti, mukaan luettuna kyseisen asetuksen liitteessä II tarkoitettu lisärahoitus, määräytyy liitteessä II olevassa taulukossa 1 esitetyn mukaisesti.
Edellisessä kohdassa tarkoitettu maksusitoumusmäärärahojen jäsenvaltiokohtainen vuosittainen jako määräytyy liitteessä II olevassa taulukossa 2 esitetyn mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä elokuuta 2006.

Labels: 2
4
19
5
15